Talaga Remis
Talaga Remis nyaéta hiji situ anu perenahna di Désa Kaduela, Kacamatan Pasawahan, Kabupatén Kuningan. Jarak ti dayeuh Kuningan ±37 km.

Asal ngaran
Ngaran Talaga Remis tétéla miboga harti.  Ngaran Talaga Remis dicokot tina sasatoan sabangsaning kerang warnana konéng anu hirupna deukeut talaga, sato ieu disebut "remis".

Talaga Remis mangrupa perpaduan antara pesona alam daérah gunung jeung cai talaga anu hérang. Fasilitas anu aya di dieu nyaéta parahu motor, sapédah cai, saung jeung jalan satapak.

Sajarah Talaga Remis
Légénda anu sumebar di masarakat Jawa Barat ngeunaan talaga ieu nyaéta, yén Talaga Remis asalna ti cucuran cai panon Pangeran Salingsingan anu ceurik teu eureun-eureun, sabot narima naséhat (patuah) ti Pangeran Sutajaya, hiji-hijina kapercayaan Sultan Cirebon.  Pangeran ieu ceurik, alatan maranéhna ngarasa dosa kulantar geus jalir jangji ka nagarana, alatan duanana silih mumusuhan, tuluy perang.  Kakara ngandeg sanggeus dileréi tur dinaséhatan ku Pangeran Sutajaya. Kiwari Istana Pangeran Salingsingan aya digigireun Danau Talaga Remis anu bisa ditempo lansung ku para pangunjung.

Jumlah Talaga
 Talaga Leat
 Talaga Nilem
 Talaga Deleg
 Situ Ayu Salintang
 Talaga Leutik
 Talaga Buruy
 Talaga Tespong
 Sumur Jalatunda

Objek Wisata Talaga Remis miboga sababaraha flora jeung fauna, aya sakitar 160 jenis tutuwuhan, di antarana sonokeling, malaka, kosambi jeung sajabana. Salah sahiji kaonjoyan tempat ieu nyaéta ayana hiji tutuwuhan langka nyaéta Cau Hyang

Rujukan

Tempat pelesir di Kabupatén Kuningan
Talaga di Jawa Kulon